IFixit

iFixit on Ameerika Ühendriikides asutatud e-kaubandusettevõte, mis müüb tarbeelektroonika varuosi ja tööriistu ning avaldab tasuta parandusjuhiseid. Ettevõte asutati 2003. aastal California osariigis San Luis Obispo linnasGoldheart, Sam. (14. veebruar 2023). iFixit Celebrates 20 Years of Fixing the World. iFixit. Vaadatud 30. septembril 2023.. iFixit on häälekas parandamisõiguse eestkõnelejaRepair is noble. iFixit. Vaadatud 30. septembril 2023..

 Ajalugu 
pisi|vasakul|iFixiti asutajad parandasid sarnase Apple iBook G3 sülearvuti

iFixiti lugu algas 2003. aastal, mil üliõpilastel Kyle Wiensil ja Luke Soulesil tekkis vajadus parandada Apple iBook G3 sülearvuti. Ametlikku teenindusse pöördumine oli kallis, mistõttu otsustasid üliõpilased ise parandustöö ette võtta. Juhendite ja varuosade puuduse tõttu osutus töö keeruliseks, aga sülearvuti õnnestus meestel siiski ära parandada.

Kannustatuna oma kogemusest, hakkasid Wiens ja Soules katkistest Macidest kasutuskõlblikke osi välja korjama ja veebis edasi müüma. Kuna Apple ei avaldanud toodete parandusjuhiseid, otsustasid üliõpilased ise nende parandamiseks juhised koostada ja need võrku laadida. Nõnda sündis firma PB FixIt, mis sai nime tollal levinud Apple PowerBooki sülearvutite järgi.

Ettevõte aga kasvas ja nii muutus selle nimi piiravaks. Seetõttu nimetati firma 2006. aastal ümber iFixitiks, millena tuntakse ettevõtet tänapäevalgi. Väike i nime alguses on noogutus firma Apple'i toodete parandamise pärandile, aga nüüd tõlgendatakse seda pigem viitena isetegemisele.

Alates 2007. aastast, mil Apple tõi turule esimese iPhone'i, avaldab iFixit seadmete lahtivõtmise artikleid ja videoid. Uute iPhone'ide osadeks võtmise videod leiavad vastukaja teisteski väljaannetesHeinzman, Andrew. (26. september 2023). The iPhone 15 Pro Max Fails to Impress in This iFixit Teardown. How-To Geek. Vaadatud 30. septembril 2023.. Laia vastukaja leiab ka ettevõtte parandatavuse skoor, mis annab hinnangu sellele, kui lihtne või keeruline on seadet parandada.

Alguses koostas parandusjuhiseid iFixit ise, kuid alates 2010. aastast saavad lehele juhiseid postitada ja muus vormis osa võtta teisedki. iFixitil on samuti tehnilise kirjutamise projekt, millega edendatakse vastavasisulist haridust.

iFixit on tuntud oma tööriistade poolest. Firma esimene tööriistakomplekt toodi turule 2011. aastal ja aasta hiljem lõi ettevõte tööriistade konstrueerimisega tegeleva osakonna.

Aastal 2013 laienes iFixit Euroopasse. Firma Euroopa keskus asub Stuttgardis Saksamaal. Hiljem laienes iFixit teistesse maailmajagusesse ning rajas 2017. aastal laod Austraaliasse ja Kanadasse.

Koroonapandeemia ajal tegi iFixit koostööd mittetulundusühinguga CALPIRG, et koguda koos haiglate ja teiste meditsiiniasutustega kokku suurim meditsiiniseadmete kasutus- ja remondijuhendite andmebaas. Pandeemia pani nii meditsiiniasutused, nende töötajad kui ka meditsiiniseadmed tohutu surve alla. Tootjate tugi oli pahatihti puudulik või olematu, mistõttu hakkaski iFixit koos CALPIRG-iga ise vajalikku dokumentatsiooni koostama.Goode, Lauren. (19. mai 2020). Right-to-Repair Groups Fire Shots at Medical Device Manufacturers. Wired. Vaadatud 30. septembril 2023..

 Ärimudel 
pisi|Valik iFixiti tööriistu

iFixit avaldab uute mobiilide ja sülearvutite osadeks võtmise arvustusi, misläbi reklaamib ettevõte oma tooteidKahney, Leander. (18. september 2009). How iFixit Uses Teardowns As Marketing 3.0. Cult of Mac. Vaadatud 30. septembril 2023.. Neid kajastatakse teisteski meediaväljaannetesiFixit in the Press. iFixit. Vaadatud 30. septembril 2023.. Varuosade ja tööriistade müük moodustab enamiku firma müügitulustLaube, Helene. (24. oktoober 2022). iFixit is fighting for consumers’ right to repair. Roland Berger. Vaadatud 30. septembril 2023..

iFixit pakub tarkvara kui teenuseplatvormi Dozuki, mis võimaldab teistel kasutada iFixiti raamistikku omaenda dokumentatsiooni koostamiseksWiens, Kyle. (18. august 2011). Dozuki: A New Way to Write How-To Manuals. iFixit. Vaadatud 30. septembril 2023.. O'Reilly Media ajakirjad Make ja Craft kasutavad Dozukit, et esitada kogukonna juhendeid koos väljaannete töötajate kirjutatutega.Foresman, Chris. (18. august 2011) Dozuki will drag service manuals kicking, screaming into 21st century. Ars Technica. Vaadatud 30. septembril 2023. Vikiga sarnanevat Dozuki platvormi kasutab ka iFixit ise.

Firma oluline ärisuund on koostöö tootjatega, mille toodete varuosi ja parandusjuhendeid iFixit pakub. Ettevõtte esimene selline koostööleping sõlmiti Ameerika Ühendriikide päritolu rõivafirmaga Patagonia. Sarnane koostöö käib Fairphone'i, HP, Motorola, The Home Debot, Logitech'i, Valve'i, Microsofti, Samsungi ja Google'iga.

 Sotsiaalne ettevõtlus 
iFixit evib sotsiaalse ettevõtte omadusi. Selle kaasasutaja Kyle Wiens on öelnud, et tema eesmärk on vähendada elektroonikajäätmeidTaub, Eric A. (20. juuli 2010). Cooling Your Laptop, or Your Lap?. The New York Times. Vaadatud 30. septembril 2023., õpetades inimesi ise oma seadmeid parandama ning pakkudes selleks tööriistu, varuosi ja paranduste arutamiseks foorumitBiersdorfer, J. D. (22. september 2010). Ways to Remove a Broken Plug. The New York Times. Vaadatud 30. septembril 2023.. 2011. aastal reisis ta koos dokumentaalfilmimeeskonnaga läbi Aafrika, et kohtuda tehnikute kogukonnaga, kes parandavad ja taastavad maailma kasutuselt kõrvaldatud elektroonikatWiens, Kyle. (7. oktoober 2011). Why Fixers Will Save Our Planet. The Atlantic. Vaadatud 30. septembril 2023..

iFixit toetab õigus parandamisele liikumisi üle kogu maailma. Firma nimetab kolm pooltargumenti:
 parandamine on vabadus, sest kui keegi on mingi eseme ostnud, siis see kuulub talle ja omanik peaks saama seda ka parandada;
 parandamine loob töökohti, eriti kohalikes piirkondades;
 parandamine on jätkusuutlik, kuna asju kauem kasutades tekib vähem (elektroonika)jäätmeid.

Ettevõte hoiakut peegeldab selle avaldatud parandamismanifestSelf-Repair Manifesto. iFixit. Vaadatud 30. septembril 2023..

 Viited 

 Välislingid 

Kategooria:Elektroonikaettevõtted‎